Diari Oficial de la Generalitat Valenciana


Sumari del DOGV 6963, del 12-02-2013 (2013/1209)

Notificació de la sentència dictada en el procediment ordinari número 829/2011.
-------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/1209


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el procediment ordinari número 829/2011.  
 [2013/1209]  
Juí ordinari 000829/2011  
Demandant Operinter Logistics Andalucía, SA.  
Procurador: Francisco Javier Frexes Castrillo.  
Contra: Naftotrade Shipping and Commercial, SA.  
Procurador/a: -  
María Isabel Boguñá Pacheco, secretària judicial del Jutjat Mercantil número 1 de València, faig saber:  
Que en les actuacions de juí ordinari seguides davant d'este Jutjat amb el número 000829/2011 s'ha dictat la sentència de data 16 de maig de 2012, l'encapçalament i dispositiva de la qual, literalment, són els següents:  
«Sentència número 162/2012  
València, 16 de maig de 2012  
Javier García-Miguel Aguirre, magistrat jutge d'adscripció territorial del Tribunal Superior de Justícia de València en funcions de reforç del Jutjat Mercantil número 1 de València, he vist les actuacions del juí ordinari 829/11 sobre reclamació d'una quantitat, instat per Operinter Logistics Andalucía, SA, representada per Francisco Javier Frexes Castrillo i defesa per Jorge Selma, contra Naftotrade Shipping and Commercial, SA, declarada en rebel·lia legalment.  
  
Antecedents de fet  
Primer. L'actora va presentar en el Registre Únic d'Entrada de València, el 28 de juny de 2011, la demanda de juí ordinari en reclamació d'una quantitat contra la demandada.  
Segon. Transcorregut el termini per a contestar a la demanda sense que la demandada haja presentat un escrit, és declarada en situació legal de rebel·lia.  
Tercer. El dia 18 d'abril de 2012 se celebra l'acte de l'audiència prèvia, únicament amb la presència de la part actora. L'única prova proposada i admesa és la documental, d'acord amb el que disposa l'article 429.8 de la Llei d'Enjudiciament Civil, i es declara el pleit vist per a sentència.  
Fonaments de dret  
Primer. En el present litigi s'està reclamant el preu d'uns servicis naviliers a un barco explotat comercialment per Naftotrade. L'entitat demandada ha optat per romandre voluntàriament en rebel·lia.  
  
Segon. La prova fonamental proposada i admesa en este pleit és la documental, consistent en les diverses factures reclamades com a conseqüència dels servicis prestats.  
Estos documents són concloents i, encara que admeten prova en contra, tenen un especial valor, ja que documenten generalment les operacions mercantils d'este tipus.   
Pel que fa a la part contrària, la seua incompareixença produïx la seua declaració de rebel·lia d'acord amb el que establix l'article 442 Llei d'Enjudiciament Civil. És obvi que de la declaració de rebel·lia no se seguixen perjuís directes per al demandat. Inclús, pot considerar-se com una oposició tàcita, però això no vol dir que es deixen d'aplicar les regles sobre la càrrega de la prova continguda en l'article 217 de la Llei d'Enjudiciament Civil.  
A la part demandada li correspondrà provar el compliment del que li incumbix d'acord amb la llei. No obstant això, la llei és estricta quant als moments processals per a la proposició, admissió i pràctica de la prova. La conseqüència immediata de la preclusió d'eixos actes és que el demandat no té l'oportunitat d'acreditar allò que té la càrrega de provar (excepte el supòsit excepcional de l'article 460 per a la segona instància).  
D'esta manera, la demandada no acredita qualsevol circumstància que enerve o extingisca el dret de l'actor, per la qual cosa és procedent declarar el deute reclamat com a principal, i condemnar la demandada al pagar-lo.  
Tercer. Respecte de l'entitat demandada, les quantitats degudes produiran l'interés legal (art. 339 i 341 CCo), a partir del venciment del termini pactat. Si no hi ha una data expressa, el termini de pagament serà de 60 dies comptador des del que va ser entregada la mercaderia o prestats els servicis. L'interés legal, si no hi ha pacte entre les parts, és l'assenyalat en l'article 7 de la Llei 3/2004, de 29 de desembre, de mesures de lluita contra la morositat en les operacions mercantils.   
  
Quant a les costes processals, atés que l'estimació de la demanda és total, és procedent fer-ne una imposició expressa a la part demandada, d'acord amb el que establix l'article 394 Llei d'Enjudiciament Civil. És per això que  
Dispositiva  
Estime parcialment la demanda interposada per la representació processal d'Operinter Logistics Andalucía, SA, contra Naftotrade Shipping and Commercial, SA, i en conseqüència, condemne la demandada a pagar a l'entitat actora la quantitat de setze mil dos-cents tres euros i huitanta-huit cèntims (16.203,88 €), més l'interés produït d'acord amb el que s'ha dit en el fonament tercer d'esta resolució; amb la condemna expressa a la demandada a les costes causades en esta instància.  
  
Notifiqueu esta resolució a tots els que hagen sigut part en este procés, amb l'advertiment que esta sentència no és ferma i que en contra pot interposar-se un recurs d'apel·lació davant de l'Audiència Provincial, el qual s'haurà d'interposar per mitjà d'un escrit que es presentarà en este mateix jutjat, en el termini de 20 dies. De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació s'haurà de constituir un depòsit de 50 euros, que serà tornat només en el cas que el recurs siga estimat. El depòsit es constituirà per mitjà d'un ingrés de la quantitat esmentada en l'entitat bancària Banesto, en el compte corresponent a este expedient, indicant en el camp «Concepte» el codi «02 civil-apel·lació» i la data de resolució objecte de recurs amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits) s'indicarà en el camp «Concepte» el número de compte, el codi i la data en la forma exposada anteriorment.  
Expediu una testimoniança d'esta sentència per a incorporar-la a les actuacions i porteu l'original al llibre de sentències d'este Jutjat. Esta és la meua sentència, que pronuncie, mane i firme.  
  
Publicació. La sentència anterior ha sigut publicada de forma legal; en done fe.»  
I perquè servisca de notificació al demandat Naftotrade Shipping and Commercial, SA, que es troba en parador desconegut, estenc este edicte.  
  
València, 30 de gener de 2013.- La secretària judicial: María Isabel Boguñá Pacheco.